
Iahtul luneca rapid, împins de motoarele repulsoare, deasupra câmpului de 
luptă. 

Dedesubt, armatele reunite ale haosului se aruncau asupra redutelor imense 
de piatră şi metal, ziduri înalte de sute de metri de alte zeci de metri lăţime 
ridicate de namacuşi. 

- Aşează-l pe coama aceea; îi spuse Arrianus navigatorului indicând o serie 
de coline care străjuiau flancul stâng al namacuşilor, cu mult în afara câmpului 
de luptă propriu-zis 

Cyborgul, prins ombilical de comenzile vasului, se conformă. Uşor ca o 
pană, iahtul cobori la câțiva cm de sol, două perechi de picioare metalice se 
înfipseră adânc în sol stabilizându-l. 

Din iaht ieşiră, printr-o rampă ce coborâse imediat ce atinseseră solul, un 
set de personaje care, prin diversitatea lor, formau un grup ciudat oriunde 
printre Planuri sau Domenii. 

De pe vârful colinei vedeau o parte a câmpului de bătălie, cadavrele se 
ridicau deja într-un strat gros pe care puteai călca cu uşurinţă fără să atingi 
pământul. Milioane muriseră de ambele părți şi continuau să moară, haosul 
aruncând val după val de creaturi în zidurile înalte de pe vârful cărora salve de 
energie continuau să curgă. 

- Câtă vreme crezi că vor rezista ai tăi, Valliar? întrebă înaltul dorian 
ducându-şi mâna la mânerul sabiei magice puțin curbe ce-o purta la brâu 

Sufletul ocupând armura de asalt goală înaintă un pas lângă Arrianus. 
Vederea normală şi-o pierduse odată cu transformarea pe care o suferise dar 
noua sa viziune îi permitea să vadă câmpurile şi aurele de energie. Iar 
artefactele pe care dorianul le purta îl transformau într-o figură luminoasă 
pentru Valliar. 

- Ai mei vor rezista până la ultimul comandante. Avem aliați, încă, care nu 
ne-au abandonat. Împreună îi vor împinge pe demoni din lumea noastră. 

- Nu ştiu de ce, dar cred că nu va fi atât de uşor armură imensă; bombăni 
Skalerii, femeia şarpe de la brâu în jos a cărei patru braţe arătau undeva în 
stânga lor. 

O hoardă de creaturi modificate genetic pentru luptă se revărsa pe o vale 
strâmtă, împinşi din spate de creaturi de trei metri înălțime, creaturi a căror 
puteri psionice se simțeau şi de la marea distanță care îi despărțea de 
aventurieri. 

- Dacă trec de coame vor înconjura zidurile şi liniile de buncăre le cad pe 
flanc armurilor. Nici măcar nu-şi vor da seama ce-i va lovi. Dinţii creaturilor 
taie cu uşurinşă prin armurile normale iar cozile-vârf au venin puternic; zise 
Skalerii care cercetase cu grijă forțele pe care urmau să le întâlnească 

- Îi oprim noi; zise Paianjen 

Arrianus işi privi prietenul, insectoidul uriaş semânând cu un paianjen era 
extrem de inteligent dar tindea să-şi supraestimeze puterile. 

- Da, aşa ne mai dezmorţim şi noi; surâse Daknar, magician înăscut al 
akadienilor 

Studie hoarda, mâiniile formând vraja care urma să transforme valea într- 

un infern 

Magia însă refuza să se formeze, realitatea rămânând neschimbată. 

- Fără magie; îi reaminti Skalerii; aici avem destulă doar pentru trucuri de 
începători. 

- Da, am uitat,. Valliar, lumea ta pare să ne refuze; mormăi Daknar 

- De aceea poporul meu nu are vrăjitori. Doar psioni. Ne ajung şi aştia. 

- Dar nouă nu; orinianul, ființă delicată care se proteja în afara atmosferei 
sterile din habitaturile lor cu un câmp de forță emanând dintr-un harmaşament 
complicat care îi acoperea corpul, arătă hoarda care se apropiase simțitor 

Pilotul cyborg apăru, în formă holografică, lângă ei. 

- Îi curăţ Arrianus? 

- Tu ocupă-te de trupele grele, ne ocupăm noi de aştia mici; îi răspunse 
dorianul luând de la brâu un obiect semănând cu două conuri puse bază în bază. 

Vârful unuia, un pic deosebit, avea forma unui mâner ce putea fi prins în 
mână. Apăsă uşor un comutator şi aruncă cu lejereţe proiectilul spre hoardă. 
Odată în aer proiectilul îşi activă propria inteligență de bord, găsi ținta, energii 
verzui îl înconjurară şi porni micul motor grav, acesta dădea putere doar pentru 
scurte perioade de timp, nici nu avea nevoie de mai mult. În câteva bătăi de 
inimă ajunse şi explodă în hoardă. 

Unda exploziei scutură şi grupul de aventurieri dar aceştia find apărați de 
scutul ridicat de Skalerii nu-i resimţiră forţa adevarată, era o bombă nucleară 
curată de mici dimensiuni cu efecte colaterale minime fiind perfect construită 
pentru a dezlănţuii energii distrugătoare pe suprafețe mici. 

Din păcate hoarda era prea mare şi prea bine motivată, împinsă de la spate 
cu ajutorul puterilor psihice. Ca un tsunami nimicitor venea în continuare. Dar 
fuseseră bine scuturați şi împuținați. 

- Opriţii! ordonă Arrianus 

Paianjen acţionă primul, se proțăpi pe coamă şi lansă urletul său psihic 
mortal. Primele rânduri căzură, creierele fripte. Frica împinse alte creaturi în 

spate, dar fură călcaţi în picioare de rândurile ce continuau să vină. Orianul 
împroşcă hoarda cu proiectile energetice din puşca de asalt. Skalerii trimise un 
baraj de foc care se mişcă ca un zid solid de foc curăţind terenul. 

Scuturile iahtului străluciră sub răspunsul haosului venit în forma unor 
bombe ovoide tehno-organice de mare putere explozivă. Cyborgul replică, 
iahtul fusese modificat înainte de misiune, înarmat cu arme grele şi barajul de 
proiectile de plasmă pulveriză armele grele ce lansaseră proiectilele în timp ce 
las-tunurile schiffului maturară hoarda. La puterea lor transformau creaturile în 
grămăjoare de praf. 


Armura se mişca greoi dar fluxul din lancea sa matură panta colinei 
dezintegrând totul. Arrianus aruncă încă o mini-nucleară şi iahtul i se alătură 
trăgând cu lansatoarele plasmatice direct în hoardă distrugând „păstorii”. 
Pulverizați, dezintegraţi şi fără îndrumători hoarda se împrăştie, majoritatea 
fugind înapoi spre propriile linii. 

Valliar se sprijini de lance, masiva armă era extrem de fierbinte, fluxul 
energetic ridicase temperatura, trebuia neapărat să o verifice, probabil un 
microrăcitor se stricase. 

- Nu a fost atât de greu; murmură el 

- Avem musafiri din partea namacuşilor; îi anunţă cyborgul 

Arrianus îi văzu cu ultra-privirea magică care devenise permanentă pentru 
el. Transportorul deschis se apropia rapid din direcția liniile aliate. La bord se 
aflau mai multe armuri asemănătoare cu Valliar. Diferenţa, armurile acestea 
erau umplute cu forme organice. 

Aterizând lângă schiff armurile coborâră repede şi intrară în formaţie de 
luptă amenințându-i pe aventurieri cu lăncile gata să scuipe bolți de energie. 

- Ne scanează; le transmise Cyborgul 

- Trimite-le codurile noastre. Valliar, vorbeşte-le. Mi-ar părea rău să fi 
venit atât de departe doar pentru a ne încăiera cu aliații noştri. Că doar sunteți 
din acelaşi neam; îi spuse comandantul dorian 

Armura masivă a sufletului războinic porni să le vorbească noilor veniţi. 

- Suntem prieteni, am venit să vă ajutăm! Lăsaţi armele jos, sunt Valihar; 
strigă el amplificând vocea cu ajutorul armurii 

Armurile plecară lăncile şi una păşi în față. 

- Te-ai întors, suflet rătăcit! Nu mai era de ajuns Nexus pentru tine? 

- N-am bătut drumul lung din Nexus doar pentru a mă certa cu tine Nagae. 
Am venit să vă ajutăm. Condu-ne la rege! 

- Cum vrei tu, suflet rătăcit. Presupun că prietenii tăi vin cu tine? 

- Prietenii mei au venit de departe, foarte departe pentru a-i transmite 
regelui un mesaj personal venit de la un vechi prieten. 

- Urmaţi-mă! comandă cel numit Nagae 

- Preferăm mijlocul nostru de transport. Lumea mea a devenit periculoasă. 
Prea periculoasă. 

- Atunci mai bine vin cu voi sau nu veţi trece de sistemele de siguranță. 

Dădu ordine scurte şi îl urmă pe Valliar la bordul „Săltărețului”, schimbă 
câteva vorbe tăioase cu Arrianus dându-le indicaţii cu privire la cum să ajungă 
la cartierul general al armurilor. 

lahtul făcu doar câteva minute până la fortăreața unde se afla centrul nervos 
a ce mai rămăsese din civilizaţia namacuşilor. Asta şi deoarece cyborgul făcu o 
serie de salturi translocatoare scurte în atmosferă, ceva imposibil pentru 
namacuşi dar şi pentru cetele haosului. 

Se materializară direct în curtea palatului regal, sau ce rămăsese după 
bombardamentele puternice ale haosului din ea. 

Fură conduşi de-o escortă puternică şi ținuți sub observaţie până la rege. 
Care se găsea împreună cu generalii şi aliaţii săi. 

Chiar şi văzându-l pentru prima oară Arrianus îşi dădu seama că regele nu 
dormise de mult timp, părea extenuat. Alături de el, aliaţii săi, prea puțini - 
poporul lui Valliar era retras - neimplicându-se în politica interdimensională. 
Doi dorieni, îmbrăcaţi în tradiționalele lor costume de luptă, alături de trei 
kadali mişcându-şi membrele scurte care treceau la ei drept mâini, un seduran 
singuratic montând aparatura de supraveghere de-a lungul peretelui. Cu noile 
maşinării mag-teh aduse de sedurani găsirea infiltratorilor haosului devenise 
mult mai simplă. De la începutul războiului creaturi corupte şi inoculate cu 
paraziți de către forțele haosului sabotaseră apărarea armurilor în fiecare oraş 
distrugând şi mare parte din atelierele unde îşi fabricau maşinile de luptă. 
Namacuşii erau o civilizație în declin a cărei dezvoltare trecuse şi tehnologia 
rămânea o artă trecută din tată în fiu. 

Fabricile de maşini erau aproape automate dar namacuşii nu ştiau să mai le 
repare şi doar căderea uneia însemna o pierdere majoră pentru ei. 

- Suntem bucuroşi să vedem prieteni. Comandante Arrianus eşti o 
privelişte pentru un suflet bătrân, spuse regele călduros; Şi să vedem că n-am 
fost uitaţi. 

- Rege, uitaţi, nu veţi fi niciodată. Dar există reguli care nu pot fi încălcate, 
Haosul influenţează lupta indirect şi nu se poate interveni direct. Aşa că doar 
noi suntem aici. 

- Credeam că vor veni ajutoare mai substanțiale; interveni un consilier al 
regelui 

- Suntem aici pentru a arăta celor din jur că lordul nostru vă sprijină. Rege 
Mathus, putem vorbi în privat? întrebă dorianul 

- Da. Binenţeles. În sala mică! 

Intră cu Arianus şi Valihar într-o sală mică mobilată spartan, puternic 
ecranată împotriva oricăror aparate sau puteri psihice de supraveghere. 

Arrianus vorbi primul 

- Rege, când am plecat spre voi ni s-a spus că situaţia a degenerat rapid şi 
pierdeaţi pe toate fronturile. 

- Da, este adevărat, am fost nevoiţi să ne retragem din nou după ce un 
contraatac a eşuat lamentabil. Proaste informaţii. Forţele haosului au devenit 
prea puternice, limitarea creşterii lor a devenit imposibilă. Au construit 
amplasamente de apărare anti-spaţială. Multe şi puternice, bine blindate. Flota 
noastră, mică cum este, a efectuat bombardamente orbitale dar au fost 
intâmpinaţi de foc puternic de la sol şi forțați să se retragă după ce am pierdut 
trei sferturi din flotă. La scurt timp după, am fost nevoiţi să le lăsăm întregul 
continent unde au început infestarea. N-a trecut mult şi au atacat din nou 
debarcând o forță pe continentul vestic. Vestea proastă, au debarcat în 
apropierea şi au capturat facilitățile de construcţie de la Barlin-Dulai. Facilități 
extinse, cu ajutorul corupților le-au capturat aproape intacte. Şantierele de acolo 
lucrează încontinu de atunci producând maşinării de luptă cu care ne asaltează 
zi după zi. Nu ne dau nici un moment de răgaz. Şi armatele lor par a fi 
interminabile. De puţin timp am reuşit să-i ţinem pe loc pe o linie de redute 
fortificate cu armament greu. Dar e doar o problemă de timp până vor trece 
peste ele. 

- Lordul nostru crede că prezența noastră aici va influența pozitiv şi alții 
vor veni să ajute. Am adus şi altfel de ajutor, am cumpărat sprijinul unei 
companii de mercenari din Domeniu. Navele lor vor apărea mâine pe orbita 
planetei şi vor bombarda puternic bazele haosului de pe continentul deja ocupat. 
Tot cu ei vor veni şi transportoare de desant care vor debarca maşinării care 
arată exact ca soldaţii aflaţi sub comanda Majestății Voastre. Toate atacurile lor 
vor fi diversiuni menite să atragă atenţia haosului. 

Arrianus scoase de la brâu un disc, îl puse pe masă şi apăsă butonul care 
activa harta holo reprezentând teritoriile unde se duceau luptele. 

- Trebuie să atacați aici şi aici; arătă două puncte pe hartă. Tot atacuri 
diversionare menite să le capteze rezervele. Am nevoie de o companie de elită 
şi câteva companii de artilerie grea mecanizată. Vom ataca fabricile de la 
Barlin-Dulai. Dacă le distrugem tăiem o resursă vitală şi îi încetinim 
considerabil. În același timp un regiment de automaţi speciali şi mercenari 
condusă de Valliar va lovi coloniile de spori. Cu puţin noroc vor produce 
pagube importante şi, poate, distruge cuiburile.. 

Regele privi harta şi oftă: 

- Eşti nebun. Coloniile de spori sunt păzite de milioane de creaturi. Orice 
atac împotriva lor va eşua. Maşinile voastre vor rezista foarte puţin timp. 
Valliar, înţelegi că este un atac sinucigaş. 

- Maşinile de război sunt concepute special pentru astfel de lupte. Nava de 
desant este supra încărcată cu arme de atac la sol inclusiv gravoptere de asalt. 
Vor curăţi zona şi vor distruge trupele ce păzesc coloniile. Rege, dacă reuşim în 
atacuri vom încetini invazia, poate chiar îi vom arunca înapoi în mare 
recucerind continentul. Lăsându-i să se instaleze ştim ce se va întâmpla, va fi 
aproape imposibil să-i dizlocăm de pe poziţii. Am luptat împotriva lor şi 
altădată şi le ţtim atât punctele tari cât şi cele vulnerabile. 

- Dacă eşuați voi pierde corpuri întregi de armată inclusiv artilerie grea. 
Din care avem puţină. 

Arrianus închise harta. 

- O să încercăm să nu eşuăm. Le vom cauza pierderi enorme. Dar trebuie 
să ne sprijiniți. Sunt planuri peste planuri. Atacurile trebuie executate repede şi 
cu maxim de impact. 

- Forţele tale vor fi încercuite odată ce vei trece de liniile lor. Vei fi singur 
împotriva unor armate enorme într-un ținut pe care îl transformă după chipul 
lor. 

- Cred că voi lua şi dorienii cu mine. Sunt poporul meu şi le cunsoc 
capacitățile. Credeţi-mă Maiestate nu vor scăpa uşor de noi. Dar trebuie să le 
tragem rezervele după noi. Trebuie să-i dăm peste cap, ca să fie timp să 
sosească întăririle de pe alte lumi. 

- Cum vrei comandante, îţi voi da toate trupele de care ai nevoie. Dar nu 
eşua. Nu vreu să fiu eu cel ce dă explicaţii lordului. 

- Stai fără grijă Maiestate. Am trecut prin încercări mai grele şi încă trăim. 

II 


- Prima salvă. FOC!!! 

Artileria mecanizată aşezată pe poziţii, masivele Toros, îşi energizară 
lansatoarele şi sute de proiectile de plasmă căzură peste pozițiile blindate, 
sferele de plasmă rodeau prin armura adăposturilor înainte a-şi elibera întreaga 
furie. 

- Salvele cu mitraliui. FOC!! 

Următoarele salve conţineau mitralii împrăştiind milioane de vârfuri 
metalice ascuţite peste întreaga arie în care se găseau. Urmate de incendiare şi 
din nou mitralii. 

Distrugând tot ce trăia. 

Şi din nou bombele de plasmă căzură peste supraviețuitori. 

După ce consideră că bombardamentul fusese suficient Arrianus dădu 
comanda de înaintare. 

Puțin folosie de poporul lui Valliar deschizătoarele de drum erau munți de 
armură pe care erau montate lansatoare de bombe şi-n tun energetic enorm. 
Fante de tragere permiteau soldaților de la bord să tragă direct în inamici cu 
lăncile energetice. Ceea ce armurile şi făcură, blindatele trecură ca o furtună 
prin liniile devastate ale haosului eliminând buzunarele de opoziţie rămase. 

Conducătorii haosului fuseseră şocați de îndrăzneala inamicilor şi 
încremeniţi încât nu reuşiră să ridice o apărare solidă în fața iureşului. 

Urmând dechizătoarele de drumuri veneau transportoarele care duceau în 
pântecul lor infanteria şi artileria uşoară mobilă. Avionete şi drone automate 
antigrav asigurau escorta artileriei şi recunoaşterea zonei. Dronele dispuneau de 
destul armament uşor ca să distrugă creaturile mici ale haosului făcându-le 
intrumente perfecte pentru apărarea flancurilor. 

Arrianus, nefiind interesat să continue lupta cu forțele haosului rămase de-a 
lungul liniei, trupele sale avansară cu viteză maximă către obiectivele 
strategice. 

Cyborgul, de la bordul iahtului, menținea comunicarea continuă cu 
vehicolul de comandă a lui Arrianus. Folosind o serie de senzori orbitali ascunşi 
informațiile sale erau de primă mână. 

- Atacurile diversionare îşi continuă cursul. Trupele de rezervă ale haosului 
s-au deplasat în direcția lor lăsând coridorul liber pentru tine. Atacul 
mercenarilor a început dar au pierderi mari. Apărarea anti-spaţiu a fost mai 
eficientă decât am calculat. La fel şi automaţii trimişi la sol. Însă le cauzează 
pierderi la fel de mari şi duşmanilor. 

- Da, dar ei au rezerve inepuizabile. Mai aşteaptă o oră şi trimite semnalul 
lui Valliar. 

- Înţeleg. Iahtul rămâne în atmosferă gata să vă sprijine. Dacă ai nevoie. 
Dar dacă cobor în zona infestată de senzori va fi greu să evit apărarea anti- 
aeriană. 

- Sper să nu fie nevoie de tine. Mai vezi ceva forțe importante între noi şi 
obiectiv. 

- Mai există o concentrare de trupe la aproximativ 150 de km, probabil 
sprijiniți de ceva artilerie semiorganică şi blindate. Şi cel puțin două forțe de 
creaturi mari undeva pe flancuri. Poate şi alte trupe care v-ar putea ataca dar 
sunt prea mărunte ca să fie înregistrate de senzori. 

- Ai pe orbită ceva pentru creaturile mari? 

- Am sub control câteva mine kinetice şi poduri de desant vechi. Le pot 
cobori peste ei dar vor fi interceptate cu uşurinţă de apărarea antiaeriană. 

- Altceva? 

- Un vas vechi, scos din funcțiune, al armurilor pluteşte uitat pe orbită. 
Ceva de pe vremea războaielor interne. De mărimea unui crucişător spațial. 
Poate opera în atmosferă. Urc pe orbită şi trimit la bord reparoboții. Dacă 
reuşesc să-l readuc la viaţă poate fi de folos. 

- Trimite tot ce ai, deocamdată, peste ei. Am nevoie de spaţiu de manevră. 

- Ne auzim în curând comandante. 

Mintea lui Arrianus se concentră asupra tancului holografic unde divizia sa 
galopa de-a lungul teritroiului controlat de haos. 

Grupuri de creaturi mici urmăreau vîrful de lance al armurilor. Simţindu-le 
psionicii, Arrianus trimise  avionetele şi  dronele să-i extermine. 
Hovertransportoare rapide încarcate cu ţintaşi de elită a armurilor distruseră 
două trupe de creaturi ce le aţineau calea. Găsiră echipament de comunicaţii şi 
ceea ce cândva fuseseră namacuşi, schimbaţi de putrea haosului deveniseră 
creaturi dezgustătoare. Îi omorâră pe toţi fără milă. 

Dându-şi seama că urma un atac, Arianus opri înaintarea şi formă rapid 
perimetru defensiv. Nici nu termină bine de aranjat autotunurile când valuri 
după valuri de creaturi îi asaltară din toate părțile. Creaturi mici formând marea 
masă în timp ce creaturi înalte cu colți hidoşi, braţe lamă şi aruncătoare de acid- 
arzător vânau vehicolele. 

Torentul de foc defensiv rupse în bucăţi liniile atacatorilor, mai ales 
autotunurile care de obicei doborau ținte în aer acum revărsau zeci de mii de 
fulgere în inamic. 

Artileria haosului împroşcă bombe puternice de diferite feluri peste bătălie 
fără să țină seama de propriile lor trupe. Surpriza năucitoare au fost câmpurile 
de forță protejând trupele lui Arrianus în timp ce şi-au distrus mare parte din 
propriile forțe. 

Artileria armurilor porni foc contrabaterie trimițând torente de plasmă pe 
cât de repede se re-energizau lansatoarele Toros-urilor. 

Infectaţii, atât de obişnuiţi cu victoriile, erau în debandadă. 

În interiorul vehicolului de comandă Arianus simţea bătălia: 

- Compania doi înaintează, disruptoarele îi secondează, încearcă să ajungă 
la carele de luptă cu tyranii. Sunt întâmpinați de forțe puternice, cer suportul 
artileriei; raportă unul dintre ofiţerii săi 

- Redirecţionează o baterie, tyranii trebuie distruşi, fără ei li se va 
dezintegra întreaga forță. 

- Compania are pierderi, nu cred că vor ajunge la ţintă; îi raportă tens 
ofițerul după câteva momente 

- Trimite dronele în ajutor, foc de voie. 

- Drone au reprimit ordinul. Restul liniei rezistă, le facem faţă, inamicul 
este respins. Tancurile raportează pierderi din cauza Carnagiilor, şi nişte grupuri 
enervante de camunflaţi ne atacă artileria. O companie de flotoare s-a retras să 
le protejeze. 

- Trimite o companie de flotoare să le hărțuiască spatele, să nu-i lase să se 
regrupeze; ordonă Arianus înainte să se întoarcă vorbindu-i căpitanului cetei de 
mercenari dorieni;, Poate a venit timpul să le arătăm acestor demoni ce 
înseamnă lupta adevărată. 

Căpitanul zâmbi: 

- Vrei să atacăm tyranii! nu era o întrebare; Ne poţi duce acolo? 

- Eu nu dar ştiu pe cineva care poate; spuse Arianus arătând către Skalerii 
stând incomfortabil în spațiul mic al vehicolului 

- Sunt gata; răpunse ea; dar ține minte că tyranii ne-ar putea bloca 

- Aici puterile psihice le sunt rarefiate, odată ce ne apropiem de Cuib 
energia lor psihică va fi de nepătruns; mormăi Arianus 

Se dădură jos din vehicol. 

Mercenarii îi aşteptau, pregătiți. Fiind într-o regiune care permitea greu 
forțelor mistice să se manifeste singurele energii pe care şi le permiteau erau 
forțele mistice personale de protecție, doar Daras, magul grupului avea acces la 
cele ofensive. Pentru a compensa purtau costume de luptă confecționate de 
armuri Şi arme tehno. Pe lângă ele duceau cu ei tot arsenalul cărat de dorieni de 
obicei, amestecuri de plante şi alte combinaţii alchimiste. 

Odată primite ordinele se aşezară în poziție de luptă aşteptând ca Skalerii 
să-şi i-a locul în mijlocul lor pentru a-i transporta. Femeia şarpe îşi începu 

ritualul, mâinile ei, toate patru, mişcându-se rapid trasând simboluri în aer, un 
punct de ceață manifestându-se deasupra sa, fuioare de ceață răspândindu-se 
înconjurând ceata. Până ceața deveni de nepătruns. 

Skalerii rosti un ultim cuvânt, sunetul rostogolindu-se devenind tunet. Şi 
dispărură. 


Tyranul aruncă la o parte creatura nefericită care-i stătea în cale 
împiedicându-l să vadă. 

Armata sa, pe punctul de a fi distrusă de creaturile bipede. Cum de rezistau, 
creierele de comandă preconizaseră distrugerea lor deja. Psionii trimiteau 
senzaţii uluitoare, putrea care o revărsaseră peste bipezi şi care ar fi trebuit să-i 
lase fără voinţa de a lupta fusese reflectată peste propriile trupe. Controlul 
„păstorilor” peste creaturi devenise anevoios. Scuturile îl enervaseră, 
respinseseră forţele haosului. Iar artileria lor pulverizase unitățile sale uşoare. 

- Se retrag cei ce ne amenințau carele de luptă stăpâne; spuse cu supuşenie 
demonul care vedea prin ochii unităților şi bio-identificatoarelor. Psionii încep 
să le penetreze mințile. 

Două unități de urmăritori trecură prin fața ochiului folosit de tyran pentru 
a urmări cursul bătăliei, inefective deoarece unitățile de urmăritori fuseseră 
crescute pentru terorizare şi urmărire a civililor nu pentru a rezista armelor 
grele. 

Trecu imaginea la un alt ochi. Vehicole blindate tăiate de Fălcoşi care 
foloseau lamele enorme ca nişte coase la decapitarea turelelor şi creaturile mici 
se ocupau de echipaje. Alte unități de luptă crescute pentru a distruge vehicole 
trecură pe lângă ochi. Simbioza perfectă dintre maşină şi biologie, şenilele din 
metal susțineau disruptoare biologice şi senzori organici. Din păcate tyranii 
dețineau prea puţine astfel de arme ca să fie folosite în prima linie a frontului. 
Cel puţin pentru moment. 

O explozie puternică pulveriză unul dintre cele trei care de luptă umplute 
de tyrani, ochiul trecu pe simțurile carului la timp pentru a vedea două 
proiectile strălucitoare trecând prin scutul ridicat de psioni ca şi cum n-ar fi 
existat şi carul de lângă el explodă la rândul său. 

Un dorian cu-n lansator neobişnuit pe umăr puse genunchiul pe sol pentru a 
tinti mai bine şi un puls de energie săgetă carul distrugând ce rămăsese din el. 

Ceata de dorieni apăruse ca din pământ. 

Dorienii împrăştiau moarte în jur folosind armele de luptă corp la corp, 
tăişuri monomoleculare şi săbii magice ce tăiau prin orice armură. Şi armele 
energetice făceau curăţenie în jur, las-tuburile, carabinele, tunurile de mână şi 
arcurile ucigând eficient creaturile. 

Oskar, căpitanul dorienilor purta, încastrându-i braţul, un tun portabil. 
Eliminase deja cinci creaturi şi trimise două proiectile arzânde într-un Fălcos, 
direct în gură, explozia îi pulveriză creierul. 

Creaturile ripostau, plasmă verzuie atinse umărul lui Daras, armura sa 
mistică o absorbi fără să resimtă efectul, în schimb vraja pe care o aruncă în jur 
împrăştie confuzie în rândul trupelor haosului lăsându-i fără control pe 
„păstori”. 

Dorienii aruncau bombe în jur, bombe cu gaz dar şi incendiare sau cu 
mitralii. Mercenarii dorieni erau vestiți în toate Domeniile pentru bombele 
ciudate pe care le fabricau din amestecuri mag-teh. Şi acum le foloseau cu 
maxim de eficiență. 

Folosind o armă cu flux fixată pe-un trepied doi dorieni curățară terenul de 
duşmani. Zaret, pistolarul, trăgea fără încetare, pistoalele sale cu trăznet negru 
ce foloseau energiile proprii negreşind niciodată ţinta. Apărat de scutierul său, 
care ținea la distanță creaturile cu spadă şi scut făcuse cel puţin zece victime în 
scurtul timp de la rematerializare. 

Dar chiar şi ucigaşii dorieni nu reuşeau să facă destule pierderi hoardei, 
numărul enorm de creaturi îi sufoca. Psionii haosului, tentacole fluturând şi guri 
deformate formând cuvinte stravechi şi puternice, spulberară capul unui 
mercenar, îşi întoarseră atenţia spre al doilea. Însă se treziră cu magia lui Daras 
ajungând la ei prima şi erupseră în flăcări. Dar magia îl costa mult pe mag şi de 
abia reuşea s-o lege 

- Încearcă să scape! strigă Zaret văzând carul de luptă rămas întorcânde-se, 
croindu-şi drum prin marea de creaturi cât mai departe de dorieni 

Pistoalele lui n-aveau efect asupra transportorului tyran, singurul proiectil 
care atinse carul ricoşă din protecția psihică. Restul trecură prin zecile de 
creaturi care se interpuseseră imediat, la comanda tyranului, între car şi dorieni. 

- Armurier, opreşte-l!!! strigă Oskar ştiind că de asta depindea lupta 

Dorianul cu lansatorul de proiectile ținti carul. Din nefericire creaturile 
ciudate în armuri organice îl ascundeau complet. 

- Daras, lansează-mă!!! urlă el 

Magul roti mâna în sus, curentul de aer prinzându-l pe armurier aruncându- 
| în aer. 

De unde avu linie liberă de foc. 

Şi trase. Două proiectile, primul atinse scutul dizolvându-l, lăsând drum 
liber pentru al doilea care explodă cu putere oprind carul. Alt dorian folosi 
lansatorul cu puls pentru a trimite o lance de energie pură în direcția carului. 
Energia trecu prin creaturi şi lovi carul dându-l peste cap. 

Mulțimea creaturilor înebunii concentrându-se pe mica trupă de războinici, 
răspundeau la urletul psihic al tyranului rănit. 

- Tyranul e încă viu, îi confirmă Daras temerile lui Oskar 

- Bombă nova; anunță Oskar, cu toții îl auziră prin sistemul de com, 
inclusiv Skalerii care până atunci îşi folosise puterile pentru a menţine un scut 

firav împotriva atacurilor psionice pe care îl întări într-un scut defensiv 
complet. 

Explozia bombei folosite de Oskar distruse tot cu forţa unei supranove 
dezlănțuite, tyranul fu dezintegrat la fel şi restul creaturilor pe un kilometru 
pătrat în jur, bombele nova fiind special concepute pentru a crea energii enorme 
pe spaţii mici. 

Scutul ridicat de Skalerii dispăru sub presiunea energiei dezlănțuite, noroc 
cu Daras care ridicase şi el unul. Trei dorieni fură prinşi în afara scutului şi doar 
unul supraviețui apărat de propria-i defensivă mistică. 

Pământul fierbând în jurul lor, aburii se ridicară formând o ceață groasă. 
Ceaţă care ascundea câmpul de luptă iar bomba nova lăsase o puternică 
interferență în urmă, făcând imposibilă vederea magică sau simţurile de 
scurtător. Comandantul dorian îşi aranjă războinicii rămaşi într-un cerc cu 
răniții la mijloc, folosind un totem-scut pentru a ridica o barieră extrem de 
firavă împotriva atacurilor de la distanță. 

Din fericire pentru ei ceața se împrăştie pentru a lăsa să iasă nu creaturi 
sângeroase ci flotoare încărcate de soldaţii lui Arrianus cu el în frunte. 

Arrianus îi povesti pe scurt lui Oskar cum creaturile de luptă se 
împrăştiaseră într-o debandadă completă după moartea tyranilor, rămaşi fără 
conducere nu erau mai mult decât animale cu inteligență rudimentară. 

- Ne continuăm drumul, cât de repede posibil. Să se descurce armurile cu 
rămăşiţele; îi spuse lui Oskar în timp ce urcau supraviețuitorii dorieni într-un 
flotor mare. 

- Ştiri despre restul atacurilor? întrebă mercenarul dorian 

- S-au împotmolit, cu pierderi masive. Au cauzat şi duşmanilor pierderi, şi, 
mai important, au atras forțele haosului de pe poziţiile lor. Mercenarii au fost 
eliminați de pe orbită. Doar Valliar a câştigat, distrugând aproape toate creşele 
haosului cu prețul distrugerii întregului său batalion. Lupta acolo se desfăşoară 
încă, armura imensă nu vrea s-o abandoneze cât timp mai are soldaţi. Fabricile 
însă şi-au dublat paza. 

- Asta nu-i prea bine. Dacă continuăm să pierdem trupe în felul ăsta ne vor 
rămâne prea puține pentru a asalta fabricile în sine; zise Skalerii 

- Haosul poate fi amăgit dacă ne mişcăm repede. Fără detecția psihică le va 
fi greu să ne monitorizeze mişcările 

Armata îşi continuă drumul, prin o serie de dealuri pitice acoperite cu 
păduri, folosind căi mai puţin practicate de armuri, tăiind direct prin păduri şi 
desişuri. Viteza marşului avu de suferit. 

Dronele continuau să le acopere flancurile ţinându-se aproape de sol în 
timp ce flotoare blindate pline de soldaţi formau avangarda, curățind repede 
drumul pentru restul trupelor. 

În caz de rezistență încăpățănată artileria îi bombarda în pământ. Cât de 
repede posibil. Arrianus nu dorea ca haosul să-şi de-a seama că aveau de-a face 
cu el. Să creadă că erau doar armuri. 

Sute de creaturi umplură strada ruinată a vechiului oraş. O metropolă 
importantă înainte de atacul haosului acum transformată de puterile corupte 
devenind un iad biotehnologic. Creaturi simple fuseseră transformate în ființe 
însetate de sânge, plantele ucideau doar prin proximitate şi tot felul de 
ciudățenii se târau pe la colțurile clădirilor, canale deschise revărsând o vomă 
vâscoasă imposibil de suportat. 

Valliar stătea la capătul străzii, într-o piaţetă distrusă, flancat de doi dintre 
automaţii săi, fiecare înarmat cu lance flux. Lăsă cât mai multe creaturi să 
inunde strada înainte să tragă mişcând fascicolul lent în stânga şi dreapta ca să 
fie sigur că prinde toată strada cu energia nimicitoare. Automații se alăturară, 
fluxurile lor tăiind masa de duşmai, atenţi să nu se suprapună, ştiau ce se 
întâmplă când fluxuri se întâlneau. 

Soldații haosului mai inteligenţi se ascunseră înapoi în clădiri lăsând 
creaturile de luptă fără minte să fie măcelărite. 

Valliar aruncă departe o mininu, o mininucleară pulverizând clădiri, 
creaturi, tot ce-i stătea în cale. Până şi automaţii fură distruşi, câmpul de forță a 
lui Valliar fu singurul lucru ce-l salvă de la aceeaşi soartă. 

- Valliar, trage-te către linia desemnată trei, către reduta construită; bubui 
vocea orianului; Creaturi grele se îndreaptă spre tine 

Armura nu răspunse, sufletul din adâncul ei vroia răzbunare pentru 
milioanele ucise de haos. Dorea cu ardoare să se măsoare cu greii haosului. 

- Tu doar ai grijă de perimetru şi pregăteşte totul. Am să vin în curând. 

Închise comunicatorul. 

Până acum atacul său distrusese majoritatea creşelor, se folosise de 
automaţii săi care se autodistrugeau. Lupta fusese grea, folosiseră arme 
tehnologice cum haosul nu crezuse că armurile au şi nu avuseseră pregătite 
contramăsuri. 

Dar acum puterile haosului se treziseră. 

Bătrânii tyrani, conducători a zeci de milioane, se ridicaseră, spre deosebire 
de cei slabi care le conduceau trupele, bătrânii tyrani erau ființe cu puteri 
enorme, înalți de douăzeci metri cu implanturi şi transformări organice, puteri 
psihice care rivalizau cu ale Maeştrilor Psi. 

Aduceau cu ei creaturile puternice, masivii Unirul a căror tunuri cu plasmă 
organică pulverizau nave mai mici dintr-o singură lovitură, psionii Carracag şi 
alți monştri modificaţi biologic. 

Senzorii lui Vallar identificară două fiinţe mari apropiindu-se. Ne stând pe 
gânduri părăsi piaţeta ascuzându-se în ruinele clădirilor. Fălcoşii îşi făcură 

apariția cu mandibulele lor cosiind bucăţi întregi din clădiri. Noroc cu vederea 
lor proastă. Valliar reglă puterea lăncii şi ţinti. Aşteptând să-şi caşte gura. 

Când unul o căscă trase, energia supracondensată trecu pe sub mandibulă, 
străpunse pielița de pe marginea gurii, intră în gură şi explodă în cerul gurii 
distrugându-i creierul. 

Singurul mod în care omorai sigur un Fălcos. Sânge verde, un şuvoi gros se 
împrăştie în jur, creatura se zvârcoli instinctiv de două ori şi muri. 

Cel de-a doilea Fălcos scoase un muget furios dar întorcându-se se ciocni 
de o clădire mai mult întreagă şi se prinse cu mandibulele cumva în ea. Atât îi 
trebui lui Valliar, descărcă două lovituri din lance, reglată la maxim, în capul 
Fălcosului. Ambele îl răniră dar nu-l omorâră. Știind cât de rezistenți sunt 
Valliar folosi ultima sa bombă antiarmură, o aruncă în Fălcos, explozia 
concentrată de energie îi rupse capul. 

Răgetul adusese ajutoare, mai multe creaturi semânând vag cu centaurii, 
partea superioară a corpului fiind reptiliană, picioarele musculoase, iar îl loc de 
mână braţul stâng se termina într-o țeavă de armă. Cel puţin cinci centaşerpi 
galopară pe stradă prin zaşul verde murdar ce acoperea pavajul întregului oraş 
căutând ucigaşul fratelui de cuib. În urma lor alt Fălcos îşi croia drum cu 
greutate printre clădiri. 

Valliar ştia că-l vor găsi, centaşerpii erau născuţi pentru a lupta şi a vâna, 
aveau simţuri complexe, iar lancea sa era aproape goală. Terminându-şi 
minibombele rămăsese aroape neînarmat, armele energetice de pe partea 
superioară a braţelor prea uşoare pentru a-i fi de folos real împotriva creaturilor 
mari. 

Se întoarse şi ţâşni ca din puşcă, trebuia să se îndepărteze cât de repede, el 
nu urma să primească ajutoare. Peretele nu-i rezistă, trecu prin el ca un 
buldozer, o creatură mică era pe strada în care ajunse, o doborâ dintr-un singur 
puls. Degeaba, creierul haosului îl văzuse deja. 

Armura îşi continuă cursa în direcția perimetrului defensiv. Sunete ciudate 
se auzeau în spate şi-n scurt tip o sferă de plasmă explodă în dreapta sa. 

Îşi întoarse capul şi-i văzu. 

Patru centaşerpi îl urmăreau, tunurile lor scuipând moarte. Să-i lase în 
urmă, puține şanse, se mişcau mai repede decât el iar scutul său urma să-i ofere 
minimă protecție împotriva unor lovituri multiple de plasmă. 

Lăsă să cadă o fumigenă, în secunde ruinele se umplură cu fum negru, gros 
să-l tai cu cuțitul. Se trânti pe o uşă şi se ascunse după perete. Reglă scanerul 
vizual pe frecvenţa care îi permitea să vadă prin ceaţă şi privi cu atenţie afară. 
Două creaturi rămăseseră în ceață fără orientare, în timp ce alte două trecuseră 
de ca şi-l căutau în stradă. 

Lancea străfulgeră de două ori şi centaşerpii prinşi în ceața specială ce le 
îneca simțurile muriră. Aruncă o grenadă sonică după ceilalți, urma să-i 
dezorienteze un pic. 

O luă la fugă iarăşi, nici nu făcu cincizeci de paşi şi plasmă îl izbi în spate 
trântindu-l pe jos. 

Se rostogoli intinctiv pierzându-și lancea, trase cu armele de pe braţe către 
locul de unde venise atacul. Centaşarpele se prăbuşi, armura ţintea excelent. 
Altul îi luă locul şi plasmă atinse scutul, încă unul i se alătură. 

Ascuns după o bucată de fier, sticlăţ şi moloz Valliar aruncă o altă 
fumigenă, efectivitatea ei se dovedi zero, Ochii haosului pluteau deja deasupra 
lor şi ei vedeau cu uşurinţă prin fum. 

Ghimpi aruncaţi la viteze de neînchipuit îl loviră, alte rase de creaturi li se 
alăturaseră atacatorilor, capabile să arunce ghimpi organici la ultraviteze. 
Armura construită cu grijă de către cei mai buni artificieri din Nexus rezistă 
şuvoiului de plasmă care transformă în cenuşă ascunzişul său. Trase şi el, la 
nimereală, căuta să se ridice şi să scape, dar centaşerpi şi scuipătorii păreau să 
fie peste tot împroşcând proiectile. 

Fu trântit la pământ de suflul exploziei care pulveriză creaturile ce-l 
urmăreau, explozie ce distruse şi ultimele ruine. 

Fălcosul ce-l urmărise rămăsese în picioare, năucit dar în viață. Pentru scurt 
timp, trei fascicule rubinii trecură prin trupul mărioc secționându-l în bucățele 
mici. 

Iahtul apăru deasupra lui Valliar, unda tractoare smulgându-l, la propriu, 
înăuntru. 

Orianul privi cu mâhnire la armura crăpată şi îndoită. 

- Idiotule, de ce ţi-ai închis commul? îl apostrofă pe Valliar 

Armura nu reuşi decât să schiţeze un gest sugestiv. 

- Plecăm amice, haosul şi-a regrupat forțele, automații rămaşi s-au retras în 
subteran şi au montat dispozitivele de distrugere. Odată ce vom fi destul de 
departe, cam în douăzeci de secunde, vom detona dispozitivele. Nimic nu va 
rămâne întreg. 

Valliar îşi asculta prietenul dar prefera să nu răspundă folosindu-și energia 
pentru a se regenera. 

lahtul se învârti prin limitele superioare ale atmosferei pe o traiectorie care 
i-ar fi dus la Cartierul General al armurilor, sistemul de camunflare trecându-i 
cu greutate nevăzuţi prin sistemul de apărare anti-aerian şi anti-spațial al 
haosului. 

Orianul apăsă butonl care trimise semnaul de activare al bombelor cu 
antimaterie, scanerele iahtului detectând eliberarea enormă de energie în locul 
care fusese ocupat de „creşele” haosului. 

În urma lor infernul distrusese scoarța planetei, vulcani apărură în jur, totul 
pe o rază de sute de kilometri redus la atomii componenți, inclusiv armatele 
haosului care se îndreptaseră spre locul atacului. 

III 


- Atacul lui Valliar s-a terminat; raportă cyborgul 

Arrianus îl auzi, privea instalațiile defensive ale fabricilor din depărtare. 
Scuturi defensive de proporţii gigantice se ridicaseră şi o armată enormă se 
concentra în spatele lor. O parte se scursese afară şi înainta. 

Direct în faţa coloanei sale obosite. 

Artileria se desfăşurase deja şi primele explozii pulverizau rândurile 
creaturilor, prea puține pentru a le întrerupe marşul. Blindatele formau linia de 
lupta cu lăncierii şi flotoarele pentru a-i sprijini. 

Artileria ar fi putut rade fabricile de pe suprafața planetei, poate nu toate 
dar destule, dacă ar fi trecut de scuturi. 

„Dacă?” fiind punctul forte. 

Primise şi alte veşti deloc îmbucurătoare de la observatorii spaţiali. Două 
forțe se apropiau de pe flancuri. Urmau să-i prindă într-un cleşte mortal. 

Skalerii îi amintise de maeştrii tyrani, treziți, unul se găsea undeva în 
fabrici. Şi aduna forță în jurul lui. 

- Cred că şi-au dat seama că au de-a face cu un atac masiv; îi murmură în 
ureche cyborgul; Îşi concentrează a naibii de multe forțe pe voi. 

- Spune-mi ceva folositor, trebuie să scap de presiune; se răsti nervos 
Arrianus 

- Ştii vasul de luptă. Cred că l-am reparat destul ca să pot intra în atmosferă 
cu el. Ai scos din funcțiune apărarea anti-spaţială a zonei, deci pot să-l cobor să 
vă ajute. De ridicat o să fie greu nu cred că are destulă energie pentru 
desprindere atmosferică. Dacă îl vrei, e o singură lovitură. 

- E singura şansă să distrugem scuturile în timp util. Coboară-l. 

Armatele continuară să se lupte, Arrianus luă greaua decizie şi mută o parte 
a focului artileriei peste scuturi sperând să ofere un plus de ajutor. 

Cuirasatul cobori mugind prin cer, o cometă înflăcărată tăind atmosfera. 

Prin ochii reparoboţilor cyborgul vedea coborârea, armura supusă stresului 
enorm, temperatura ridicându-se rapid în exterior. Amână activarea scuturilor, 
motoarele fiind cârpite ofereau cam 25% din puterea lor normală şi în luptă 
urma să o piardă rapid. 

Simţi o bucată de armură zburând de la locul ei şi sisteme interioare 
cedând. Ordonă reparoboților să retrimită energie în sistemele de tragere de la 
provă. O explozie scutură vasul, proiectil de plasmă tras de antiaeriana haosului 
ce mai rămăsese întreagă. 

Cu regret activă ecranele defensive şi porni repulsoarele. Intra în ultima 
parte a coborârii. Pentru o secundă repulosarele întârziară şi totul păru pierdut. 

Apoi, scrâşnind din toate încheieturile îmbătrânite, cuirasatul se redresă, 
intrând într-o curbă care îl trecu deasupra liniilor de luptă şi direct spre scut. 

O singură şansă, atât avea. 

Avertizaţi, aliații se pregătiră pentru trecerea corpului enorm care era 
cuirasatul, armia haosului se trezi lovită de boomul sonic şi valul de căldură 
disipându-se. 

Li se alătură şi tot armamentul secundar pe care reuşiră reparoboţii să-l 
reactiveze. Inclusiv sute de bombe pentru atac atmosferic ce zăceau de sute de 
ani nefolosite în burta cuirasatului. Lastunurile frontale traseră, într-un singur 
efort giantic o duzină de fascicule orbitoare loviră scutul. 

Întâlnirea furtunoasă formă o descărcare de energii imposibil de privit. 
Scutul rezistă. 

Cuirasatul intră în plin în el, energiile dezlănțuite încă în stare de mişcare şi 
trecu ca un berbec de asediu printr-o poartă. Dându-şi seama cât de puţin timp 
avea la dispoziție cyborgul transmise o serie de comenzi rapide reparoboților. 

Comenzi transmise în camera motoarelor, paianjenii mecanizaţi stând lângă 
o bombă mare scoasă cu greutate din magazie. Primind comanda brațul metalic 
al unuia îşi aprinse torta şi detonă bomba. 

Prinse în explozie energia motoarelor se dezlănţui, vechile cuirasate n- 
aveau sisteme de siguranţa încorporate şi motoarele cu fuziune explodau cu 
uşurinţă. 

Forţa exploziei distruse amplasamentele de scuturi lăsând hoarda haosului 
fără acoperire. 

Arianus zâmbi, un zâmbet ucigaş şi ordonă artileriei să tragă cu toată 
puterea în complexul de fabrici. 

- Ştii că nu le putem distruge în întregime. Aşa-i? 

Skalerii înclinase întrebător capul lângă Arianus după două ore de 
bombardament. 

- Am pierdut prea mulți în bătălii. Să luăm cu asalt întăriturile lor ar fi 
sinucigaş. Le-am distrus cea mai mare parte a fabricilor, dar instalațiile 
subterane, pot să pun pariu că sunt întregi. Şi maestrul tyran. E acolo 
strângându-şi forțele în jurul lui. Fanatismul armatei sale este absolut; murmură 
comandantul în timp ce studia cu binoclul enormitatea complexului de fabrici 

- Legiunile haosului se apropie; Oskar stătea cu căpitanii armurilor lângă o 
hartă holo primind informaţii de la cyborg 

- Poate am eu o soluţie; Skalerii plecă şi în scurt timp se întoarse cu o 
lădiţă pe care insistase ca Paianjen să o păzească tot timpul 

Atinse lădiţa, unghiile lungi trasând simboluri complicate pe capac, urmele 
lăsate strălucind în verde aprins. Ceva se auzi, ca o broască deschizându-se şi 
capacul se ridică. Înăuntru, pâlpâind într-o lumină stinsă de culoare galbenă 
zăcea un lămpaş cristalin. Cu grijă Skalerii îl scoase afară. 

- Ce-i chestia aia? întrebă curios Arrianus 

- Un cadou de la lordul nostru, înainte de a pleca mi-a spus să-l folosesc 
când alte soluții nu există. Trebuie să completăm misiune altfel tot ce am făcut 
va fi degeaba. Ăsta va deschide un portal unidirecţional de scurtă durată. 
Funcţionează în orice fel de dimensiune şi realitate. 

- Ai avut tot timpul drăcovenia cu tine; lui Arrianus îi venea să o ia de gât 

- A spus să o folosim în ultimă instanță, când aveam nevoie să scăpăm de 
undeva. Poate putem să-l folosim pentru a distruge baza subterană. 

Arrianus se lumină la faţă. 

- Binenţeles că putem!!! 

- Ce ai de gând să faci? Paianjen transmitea şuierături în limbajul său 
complicat 

- Dă-mi hărțile vechi ale complexului; strigă Arrianus la o armură 

- Deci....? Skalerii era şi ea curioasă 

- Trimitem o bombă în interiorul bazei subterane. Singura problemă e unde 
să o trimitem altfel nu vom reuşi să colapsăm întreaga rețea subterană. 

Următoarea jumătate de oră şi-o petrecură studiind hărțile complexului, 
căutând punctul optim de inserare a bombei. Până la urmă găsiră o joncțiune, 
lângă o serie de depozite subterane, de acolo suflul exploziei s-ar fi împrăştiat 
în toate subteranele. Oricum, o explozie a dispozitivului cu antimaterie urma să 
dezintegreze totul. Pe o rază de zeci de kilometri. 

- Trebuie să ţii seama că tyranii şi mai ales maeştrii tyrani pot produce 
câmpuri inhibitoare împotriva portalurilor; îi spuse femeia şarpe 

- Ai spus că chestia aia funcționează oricum; replică Arianus 

- În orice realitate. S-ar putea totuşi ca un maestru tyran să-i dea puţină 
bătaie de cap. 

- Tu şi cu mine ne vom ocupa de el; zâmbi Arrianus 

- Ai face orice să lucrăm împreună; Skalerii îşi aducea aminte de primele 
zile când îl întâlnise pe Arianus, atunci proaspăt venit în slujba Lordului, şi cât 
de mult o curtase, ştia că încă o place şi simţi un fior de plăcere văzându-l 
încurcat 

- Să ne grăbim; îi repezi el pe cei din jur; nu avem prea mult timp 

A forţa un scut psihic seamănă cu un joc de şah combinat cu boxul. Mintea 
lui Arrianus, îndreptat de Skalerii şi susținuți de psionii armurilor explorară 
cortina pe care o ridicase în jurul a ceea ce mai rămăsese din complex maestrul 
tyran susținut la rândul său de psionii haosului, unele creaturi fiind concepute şi 
create special pentru capacitatea lor psionică. 

Presară în multe puncte deodată folosind talentele lui Skalerii pentru a 
amplifica atacurile în fiecare punct, şi atunci când tyranul se extinse apărând 

toate punctele Arianus lovi ca un baros cu forța dată de lămpaş penetrând 
protecţiile şi deschizând portalul. 

Oskar şi dorienii săi erau pregătiţi, bomba aşezată cu grijă pe un cărucior fu 
împinsă în portal, care se dispersă rapid. 

Arrianus simţi forța exploziei şi urletul de teroare a maestrului tyran când 
se dezintegră chiar înainte să se retragă. 

- Eşti bine; o întrebă pe Skalerii, şta ce mult îi luase tovarăşei sale să atace 
atâtea puncte odată 

- Voi supravieţui; răspunse epuizată; Du-te, trebuie să plecăm cât mai 
repede. 

- Ai grijă de ea; îi comandă Arianus unui vraci seduran şi plecă să 
organizeze retragerea 

Trupele se pregăteau pentru plecare, pe poziție rămânea o ariengardă 
armată pentru a ţine rămăşiţele haosului la distanță. Artileria mobilă era deja 
gata de mişcare şi dronele cercetaş se ridicaseră pentru a găsi cel mai rapid 
drum. 

Oscar stătea lângă harta holo: 

- Ne retragem pe unde am venit comandante? 

- O idee proastă; se auzi vocea cyborgului, îşi revenise după încărcarea 
senzorială provenită de la distrugerea cuirasatului; între voi şi liniile armurilor 
s-a interpus o forță însemnată. Împreună cu cele de pe flancuri vă vor zdrobi. 

- Dacă lăsăm echipamentul greu şi încercăm să scăpăm cu forţele uşoare; 
se băgă Paianjen 

- Pe dracu, dacă lăsăm echipamentul greu vom fi distruşi, au destui Ochi în 
cer pentru a ne detecta şi creaturi mici cu miile. Să abandonăm artileria grea ar 
fi sinucidere. 

- Arrianus, am primit o transmisie, destul de proastă, de la un oraş la 300 
de kilometri de voi. Se pare că o trupă de armuri a rămas încercuită de forțele 
haosului formând un centru de rezistență. Regele crede că ar fi excelent dacă ați 
reuşi să împrospătaţi garnizoana cu forțele voastre. Artileria ar forma nucleul 
pentru un bastion în coasta haosului şi probabil o împingere a frontului în acea 
direcție. Am primit şi ordine de la superiori. Trebuie să plecăm cât mai repede 
altfel prezenţa nostră va fi detectată de către un grup de emisari care vin chiar 
acum încoace. 

- Bine, pregăteşte „săltărețul” pentru plecare, când primeşti semnalul 
cobori şi ne iei. Transmite-i regelui că nu ştiu dacă vom avea timp să-l salutăm 
înainte de a pleca. 

- O să înţeleagă. Îţi transmit coordonatele oraşului, frecvențele şi codurile 
pentru a te înțelege cu apărătorii; zise cyborgul 

- Bine. Fii pregătit! 

Armata porni la drum, se deplasa repede, fără întârzieri, dacă vre-un 
vehicol se defecta era minat şi distrus. Viteza era esenţială deoarece forțele 

haosului se apropiau şi dacă s-ar fi pus între ei şi bastionul armurilor ar fi fost 
pierduţi. 

Terenul se dovedea anevoios, zona de câmpie cu şosele lăsa loc unui teren 
mlăştinos pe unde se trecea cu greu, mai ales grelele vehicole ale artileriei, 
faptul că atât de puţine vehicole rămaseră de căruță era un testament al 
îndemânării mecanicilor şi inginerilor pitici care-i însoțeau. 

Fură surprinşi de cârduri zburătoare ale haosului, creaturi cu gheare şi 
ciocuri tăioase ca oţelul. Le respinseră cu magia doriană, Daras, unindu-şi 
forțele cu Skalerii conjurară mii de viespi de crag a căror vârf încărcat energetic 
trece prin majoritatea materialelor cunoscute. Viespile trecură ca gloanțe vii 
curăţând cerul de duşmani. 

Arianus, controlând ultimele drone de luptă rămase văzu cu senzorii lor 
zburătorii haosului dipărând de pe cer. 

- Elementele asediind oraşul ne-au văzut, cu ochii zburătoarelor. Probabil 
chiar acum se pregătesc să ne atace împiedicându-ne să facem joncţiunea cu 
apărătorii oraşului; le spuse căpitanilor 

- Nu va fi nici un atac; Oskar modifică harta arătând situația raportată de 
senzori în jurul oraşului; haosul a retras trupe, credem că pentru a reânforța alte 
locuri. Cei rămaşi au fost împrăştiaţi de o expediţie armată încropită în grabă de 
rege. A trimis transportoare aeriene blindate încărcate cu trupe. Avem cale 
liberă. 

Oraşul se găsea în ruine. Supus unui bombardament puternic majoritatea 
clădirilor fuseseră distruse sau rămăseseră doar schelete ale gloriei trecute. 

Armurile se fortificaseră într-o serie de amplasamente de apărare anti- 
spaţială de la margine oraşului, acolo avuseseră acces la lastunurile grele şi 
pereţii groşi a cazematelor. În rest apărarea fusese compusă majoritar din 
infanterie, artileria şi disruptoarele venite cu Arianus se dovedeau a fi mană 
cerească pentru apărători. 

Şi la timp. De abia reuşiră să se instaleze şi deja duşmanii le băteau la uşă. 
Artileria deschise focul nivelând ruinele oraşului şi avangarda haosului. Dar 
valurile următoare se vedeau apropiindu-se. 

- Arianus, trebuie să plecăm; Skalerii îi puse o mână pe umăr 

Dorianul clătină capul 

- Chiar şi cu ajutorul artileriei fortificațiile nu vor zăgăzui armiile ce ne-au 
urmărit. Sunt prea mulți. 

- De aceea suntem noi aici. 

O ființă asemănătoare cu un centaur dar provenind clar din dragoni, un 
dragun, intrase, cu greutate în buncărul în care se aflau aventurierii. 

- Daitan, ce cauţi aici? Arianus era uimit, rasa dragunilor nu era cunoscută 
pentru acte de caritate sau pentru apărarea ordinii 

- Triumvarii au promis ajutor prietenului nostru comun, se pare că 
namacuşii reprezintă un aliat important. Oricum, suntem aici, şi, tehnic noi nu 
trebuie să dăm explicaţii emisarilor care se apropie. Avem şi alte surprize 

pentru tyrani. Suntem destui care am pierdut prieteni dragi din cauza lor. 
Plecaţi, nu vă faceţi griji pentru armuri, ajutorul a sosit. 

Portaluri se deschideau peste tot, mii de draguni cu scuturi personale şi 
arme energetice, năvăliră asupra armiei haosului, în urma lor venind propriile 
creaturi de luptă. Săbiile lance sfâşiau cu uşurinţă câmpuri defensive, armuri 
organice sau câmpuri psionice. Prinse pe spatele animalelor de povară 
mitraliere trăgând fragmente de cristal la viteze enerme măturau rândurile 
haosului. 

Şi alte trupe aliate ieşeau prin portaluri, tăvălugul distrugând totul în cale. 

Acesta fu ultimul lucru pe care îl văzu Arrianus înainte ca „săltărețul” să-i 
recupereze, să zboare cu eleganță evitând focul armelor haosului, străbătând 
atmosfera şi dispărând în neantul interplanar. 

Pentru moment bătălia se terminase şi-şi putea permite să se odihnească. 

Până la următoarea misiune. 

